વાત્સલ્યએ તેના આ પ્રયત્નમાં એલેન કરિઅર ઈન્સ્ટિટ્યૂટનો સાથ લીધો. કોટાના આ ઈન્સ્ટિટ્યૂટમાં આવીને ખૂબ તૈયારી કરી અને આઈઆઈટી-જેઈઈ 2012માં ઓલ ઈન્ડિયામાં 382મો રેન્ક મેળવીને આઈઆઈટી ખડગપુરમાં બી.ટેક્. કોમ્પ્યુટર સાયન્સ બ્રાન્ચમાં પ્રવેશ મેળવ્યો. વર્ષ વીત્યું, પરંતુ વાત્સલ્યએ પોતાને ઘડવાનું ચાલુ જ રાખ્યું. કહેવાય છે કે જ્યારે બધા પ્રયત્ન એકસાથ થાય છે ત્યારે પૂરી દુનિયા તમારા સપના પૂરા કરવામાં લાગી જાય છે. ડિસેમ્બર મહિનામાં કેમ્પસ સિલેક્શન માટે યુ.એસ.ની પ્રમુખ માઈક્રોસોફ્ટ રેડમંડ કંપની ખડગપુર આવી અને સોફ્ટવેર એન્જિનિયર માટે આઈઆઈટીમાં ગ્રેજ્યુએટ વિદ્યાર્થીનો કોડિંગમાં ઓનલાઈન ટેસ્ટ લીધો, ત્યાર બાદ લેખિત ટેસ્ટ અને ઈન્ટરવ્યૂ. બધી પરીક્ષામાં વાત્સલ્યએ પોતાનું કૌવત બતાવ્યું અને પરિણામ તમારી સામે છે, તેમને માઈક્રોસોફ્ટે રૂ.1.20 કરોડના વાર્ષિક પગાર પર જોબ ઓફર કરી.